पेसिफिक क्वालिफाइंग दौर में, सुविवि की जीत की हैट्रिक
स्पोर्ट्स रिपोर्टर . उदयपुर
वेस्टजोन इंटर यूनिवर्सिटी हॉकी टूर्नामेंट में शनिवार को उदयपुर के पेसिफिक विश्वविद्यालय ने पहली बार में ही क्वालिफाइंग दौर में अपनी जगह बना ली। विवि की टीम ने पहली बार ऑल इंडिया टूर्नामेंट में भागीदारी की और यह सफलता हासिल की। इधर, मेजबान सुखाड़िया विवि ने अपनी जीत का सिलसिला बरकरार रखते हुए जीत की हैट्रिक लगाई। अब सुखाड़िया विवि का चौथे दौर में उदयपुर के ही महाराणा प्रताप कृषि एवं प्रौद्योगिकी विवि से मुकाबला होगा। इसमें मेजबान जीतता है तो उसे क्वालिफाइंग के लिए अमरावती विवि को हराना होगा।
उदयपुरके विश्वविद्यालयों की एकतरफा जीत
टूर्नामेंटमें शनिवार को खेले गए नॉकआउट स्टेज में सुविवि ने राजस्थान टेक्निकल विवि को 8-0 से पछाड़ा। वहीं पेसिफिक विवि ने भी गुजरात विवि को 5-0 से और शेखावटी विवि सीकर को 8-0 से शिकस्त देते हुए लगातार तीसरी जीत दर्ज की। उदयपुर के एमपीयूएटी को अपने दूसरे मुकाबले में भी वाॅक-ओवर मिला और तीसरे मैच में उसने भावनगर विवि को 4-0 से हराया। इस तरह शनिवार को उदयपुर के तीनों विवि ने अपने सभी मुकाबले एकतरफा जीते। इसमें सामने वाली टीमें कोई गोल नहीं दाग पाई। अब टूूर्नामेंट में रविवार को चार अहम क्वालिफाइंग मुकाबले होने है, जिसके आधार पर लीग दौर में पहुंचने वाली अंतिम चार टीमों का चयन होगा। मेजबान सहित पेसिफिक एमपीएयूटी अपने प्रदर्शन को बरकरार रखते तो तीनों टीमें लीग में पहुंच सकती है।
येविवि जीत के साथ निर्णायक दौर में
स्पोर्ट्सबोर्ड प्रभारी डॉ. डी.एस चौहान ने बताया कि नॉकआउट दौर में एमडीएस अजमेर ने आरजी पीवी भोपाल को 11-0 से, आरडीवी जबलपुर ने जेएनवीयू जोधपुर को 7-6 से, शिवाजी कोल्हापुर ने डीएवी इंदौर को 2-0 से, एलएनआईपी ग्वालियर ने बी राव औरंगाबाद को 5-2 से, पं दीनदयाल विवि सीकर ने सौराष्ट्र राजकोट को 3-2 से, एमडीएस अजमेर ने कोटा विवि को 5-1 से, शिवाजी कोल्हापुर ने एलएनआईपीई ग्वालियर को 2-0 से हराकर बाहर किया।
इंटर यूनिवर्सिटी हॉकी टूर्नामेंट में गोल के लिए संघर्ष करते प्लेयर।
bho_Deva mai_Deva hin_Deva mag_Deva hin_Deva mag_Deva hin_Deva bho_Deva